Οδηγός χρήσης του WALKMAN
Εκτύπωση
Αρχική σελίδα > Ξεκινώντας > Ροή λειτουργιών του "WALKMAN" > Ροή λειτουργιών για απόλαυση μουσικής

## Ροή λειτουργιών για απόλαυση μουσικής

Πρέπει να υπάρχουν αρχεία μουσικής στον υπολογιστή σας για να τα μεταφέρετε στη συσκευή αναπαραγωγής και να τα αναπαραγάγετε. Υπάρχουν πολλοί τρόποι λήψης αρχείων μουσικής, όπως η εισαγωγή από CD, η αγορά από ηλεκτρονικά καταστήματα μουσικής, η λήψη από το Internet και άλλα.
Έχετε υπόψη σας ότι στη συσκευή αναπαραγωγής είναι δυνατή η αναπαραγωγή αρχείων μουσικής μόνο των μορφών που υποστηρίζονται. Επίσης, μπορεί να μην είναι δυνατή η αναπαραγωγή αρχείων μουσικής με προστασία πνευματικών δικαιωμάτων, ανάλογα με την προστασία πνευματικών δικαιωμάτων που διαθέτουν. Για λεπτομέρειες σχετικά με τις υποστηριζόμενες μορφές αρχείων, ανατρέξτε στην ενότητα [Πληροφ.].
Όταν θα έχετε αρχεία μουσικής στον υπολογιστή σας, θα είστε έτοιμοι να τα μεταφέρετε στη συσκευή αναπαραγωγής. Μπορείτε να μεταφέρετε μουσική στη συσκευή αναπαραγωγής με τους ακόλουθους τρεις τρόπους.

#### Μεταφορά μουσικής από CD με χρήση του Windows Media Player

Μπορείτε να εισαγάγετε μουσική από τα CD σας κλπ., στον υπολογιστή σας και να τη μεταφέρετε στη συσκευή αναπαραγωγής χρησιμοποιώντας το Windows Media Player.
Για τον τρόπο χρήσης του Windows Media Player, συμβουλευτείτε τα παρακάτω θέματα.

- Windows Media Player [Πληροφ.]

- Εισαγωγή μουσικής από CD με χρήση του Windows Media Player [Πληροφ.]

- Μεταφορά μουσικής με χρήση του Windows Media Player [Πληροφ.]

#### Μεταφορά μουσικής από το iTunes κλπ., με χρήση του Content Transfer

Εάν έχετε ήδη διαχειριστεί μουσική με το iTunes κλπ., μπορείτε να τη μεταφέρετε στη συσκευή αναπαραγωγής χρησιμοποιώντας το Content Transfer.
Για τον τρόπο χρήσης του Content Transfer, συμβουλευτείτε τα παρακάτω θέματα.

- Content Transfer [Πληροφ.]

- Μεταφορά μουσικής με χρήση του Content Transfer [Πληροφ.]

#### Μεταφορά μουσικής με μεταφορά και απόθεση με χρήση της Εξερεύνησης των Windows

Μπορείτε να μεταφέρετε μουσική που είναι αποθηκευμένη στον υπολογιστή σας απευθείας με μεταφορά και απόθεση χρησιμοποιώντας την Εξερεύνηση των Windows.
Για τον τρόπο χρήσης της Εξερεύνησης των Windows, συμβουλευτείτε το παρακάτω θέμα.

- Μεταφορά μουσικής με χρήση της Εξερεύνησης των Windows [Πληροφ.]

Συμβουλή

- Για αναλυτικές πληροφορίες σχετικά με την εισαγωγή μουσικής, ανατρέξτε στην ενότητα Βοήθεια του αντίστοιχου λογισμικού.

- Για λεπτομέρειες σχετικά με τις υποστηριζόμενες μορφές αρχείων, ανατρέξτε στην ενότητα [Πληροφ.].

- Η συσκευή αναπαραγωγής δεν χρησιμοποιεί το λογισμικό SonicStage (το λογισμικό SonicStage, που αναπτύχθηκε από τη Sony, διαχειρίζεται μουσική σε έναν υπολογιστή ή μεταφέρει μουσική σε άλλους τύπους συσκευών αναπαραγωγής). Όσον αφορά αυτήν τη συσκευή αναπαραγωγής, μπορείτε να μεταφέρετε μουσική με τους τρεις παραπάνω τρόπους, χωρίς τη χρήση του SonicStage.
  Αρχεία ATRAC, η διαχείριση των οποίων γίνεται από το SonicStage, μπορούν να μεταφερθούν στη συσκευή αναπαραγωγής αφού μετατραπούν σε μορφή αρχείων MP3.

Σημείωση

- Κατά τη διάρκεια της μεταφοράς δεδομένων ανάμεσα στη συσκευή αναπαραγωγής και έναν υπολογιστή, η ένδειξη [Do not disconnect.] εμφανίζεται στην οθόνη της συσκευής αναπαραγωγής. Ενώ εμφανίζεται η ένδειξη [Do not disconnect.], μην αποσυνδέετε το καλώδιο USB. Σε αντίθετη περίπτωση, τα δεδομένα που μεταφέρονται ή τα δεδομένα που είναι αποθηκευμένα στη συσκευή αναπαραγωγής ενδέχεται να καταστραφούν.

- Μην αφήνετε τη συσκευή αναπαραγωγής συνδεδεμένη για μεγάλα χρονικά διαστήματα σε φορητό υπολογιστή που δεν είναι συνδεδεμένος σε δίκτυο εναλλασσόμενου ρεύματος, καθώς η συσκευή μπορεί να αποφορτίσει την μπαταρία του υπολογιστή.

- Εάν ενεργοποιήσετε ή επανεκκινήσετε τον υπολογιστή σας ενώ η συσκευή αναπαραγωγής είναι συνδεδεμένη στον υπολογιστή, η συσκευή ενδέχεται να παρουσιάσει δυσλειτουργία. Σε αυτήν την περίπτωση, πατήστε το κουμπί RESET στη συσκευή αναπαραγωγής για να την επαναφέρετε [Πληροφ.]. Αποσυνδέστε τη συσκευή αναπαραγωγής από τον υπολογιστή πριν ενεργοποιήσετε ή επανεκκινήσετε τον υπολογιστή.

Πίσω στην κορυφή