Οδηγός χρήσης του WALKMAN
Εκτύπωση
Αρχική σελίδα > Ακύρωση θορύβου > Χρήση της λειτουργίας ακύρωσης θορύβου > Σχετικά με την ακύρωση θορύβου

## Σχετικά με την ακύρωση θορύβου

Σημειώσεις σχετικά με τη χρήση της λειτουργίας ακύρωσης θορύβου
Το εσωτερικό μικρόφωνο που είναι ενσωματωμένο στα ακουστικά αντιλαμβάνεται το θόρυβο περιβάλλοντος. Η συσκευή αναπαραγωγής παράγει ένα ηχητικό κύμα αντίφασης κατά του θορύβου περιβάλλοντος για να τον μειώσει. Η λειτουργία ακύρωσης θορύβου μπορεί να μειώσει τον ανεπιθύμητο θόρυβο περιβάλλοντος ειδικά σε οχήματα, όπως π.χ. αεροπλάνα, τρένα, λεωφορεία κλπ., δίνοντάς σας τη δυνατότητα να απολαύσετε τη μουσική σε χαμηλή ένταση.

1. Η κυματομορφή του θορύβου περιβάλλοντος (αρχικός ήχος).

Το εσωτερικό μικρόφωνο που είναι ενσωματωμένο στα ακουστικά αντιλαμβάνεται το θόρυβο περιβάλλοντος. Τότε, το κύκλωμα ακύρωσης θορύβου αναλύει την κυματομορφή του θορύβου.

1. Η κυματομορφή αντίφασης κατά του θορύβου.

Η συσκευή αναπαραγωγής παράγει κυματομορφή αντίφασης κατά του θορύβου για να τον ακυρώσει.

1. Η σύνθετη κυματομορφή. Οι δύο κυματομορφές εξουδετερώνουν η μία την άλλη.

Η αρχική κυματομορφή και η κυματομορφή αντίφασης συνδυάζονται για να ακυρώσουν η μία την άλλη, μειώνοντας το θόρυβο περιβάλλοντος.

### Σημειώσεις σχετικά με τη χρήση της λειτουργίας ακύρωσης θορύβου

- Εάν δεν χρησιμοποιείτε τα ακουστικά που παρέχονται με το σωστό τρόπο, ενδέχεται να μειωθεί η απόδοση της λειτουργίας ακύρωσης θορύβου. Για να αξιοποιήσετε πλήρως τη λειτουργία, χρησιμοποιήστε προστατευτικά "μαξιλαράκια" κατάλληλου μεγέθους και τοποθετήστε τα ακουστικά έτσι, ώστε να τα αισθάνεστε άνετα.

- Ενδέχεται να παρουσιαστεί ήχος τριβής ενώ φοράτε τα ακουστικά. Δεν πρόκειται για δυσλειτουργία.

- Η λειτουργία ακύρωσης θορύβου μειώνει κατά κύριο λόγο το θόρυβο περιβάλλοντος στις ζώνες χαμηλών συχνοτήτων και είναι λιγότερο αποτελεσματική στην αντιμετώπιση του θορύβου περιβάλλοντος στις ζώνες υψηλών συχνοτήτων, όπως π.χ. στην περίπτωση ομιλιών και ήχων κλήσης. Δεν είναι καθόλου αποτελεσματική στην περίπτωση ορισμένων ήχων.

- Μην καλύπτετε το μικρόφωνο των ακουστικών () με τα χέρια σας κλπ., διαφορετικά η λειτουργία ακύρωσης θορύβου ενδέχεται να μην λειτουργήσει.

- Ενδέχεται να ακούγεται λίγος θόρυβος όταν είναι ενεργοποιημένη η λειτουργία ακύρωσης θορύβου. Δεν πρόκειται για δυσλειτουργία, αλλά για λειτουργικό θόρυβο της λειτουργίας ακύρωσης θορύβου.

- Ενδέχεται να έχετε την αίσθηση ότι η λειτουργία ακύρωσης θορύβου δεν είναι αποτελεσματική ή ότι ο θόρυβος είναι πιο έντονος σε περιβάλλοντα με ησυχία ή ότι ορισμένοι θόρυβοι δεν ακυρώνονται τόσο αποτελεσματικά όσο κάποιοι άλλοι. Σε αυτή την περίπτωση, διακόψτε τη λειτουργία ακύρωσης θορύβου.

- Τα κινητά τηλέφωνα ενδέχεται να προκαλούν θόρυβο. Σε αυτήν την περίπτωση, κρατήστε τη συσκευή αναπαραγωγής μακριά από κινητά τηλέφωνα.

- Αφαιρέστε τα ακουστικά από τα αυτιά σας προτού συνδέσετε ή αποσυνδέσετε τα ακουστικά στην/από την υποδοχή ακουστικών της συσκευής αναπαραγωγής. Εάν συνδέσετε ή αποσυνδέσετε τα ακουστικά από τη συσκευή κατά τη διάρκεια της αναπαραγωγής ή ενώ είναι ενεργοποιημένη η λειτουργία ακύρωσης θορύβου, ενδέχεται να δημιουργηθεί θόρυβος. Δεν πρόκειται για δυσλειτουργία.

- Κατά την ενεργοποίηση ή την απενεργοποίηση της λειτουργίας ακύρωσης θορύβου, ακούγεται ένας χαρακτηριστικός ήχος. Ο ήχος αυτός παράγεται από το διακόπτη του κυκλώματος ακύρωσης θορύβου και δεν αποτελεί δυσλειτουργία.

Πίσω στην κορυφή