Οδηγός χρήσης του WALKMAN
Εκτύπωση
Αρχική σελίδα > Τρόπος χρήσης του λογισμικού > Windows Media Player > Μεταφορά μουσικής με χρήση του Windows Media Player

## Μεταφορά μουσικής με χρήση του Windows Media Player

Μπορείτε να χρησιμοποιήσετε το Windows Media Player για να μεταφέρετε μουσική από τον υπολογιστή σας στη συσκευή αναπαραγωγής.
Σημείωση

- Αν το Content Transfer ξεκινήσει αυτόματα αφού συνδέσετε τη συσκευή αναπαραγωγής στον υπολογιστή σας χρησιμοποιώντας το καλώδιο USB (παρέχεται), κλείστε ή αγνοήστε το Content Transfer καθώς δεν απαιτείται χρήση του Content Transfer. Για λεπτομέρειες σχετικά με τον ορισμό της αυτόματης εκκίνησης του Content Transfer, ανατρέξτε στη Βοήθεια του Content Transfer.

Συμβουλή

- Για λεπτομέρειες σχετικά με τη χρήση ή την υποστήριξη για το Windows Media Player, επισκεφθείτε την παρακάτω τοποθεσία web και ανατρέξτε στις πληροφορίες για το Windows Media Player:
  http://support.microsoft.com/

1. Εκκινήστε το Windows Media Player και, στη συνέχεια, συνδέστε τη συσκευή αναπαραγωγής στον υπολογιστή σας χρησιμοποιώντας το καλώδιο USB (παρέχεται).

Τοποθετήστε το βύσμα του καλωδίου USB στη συσκευή αναπαραγωγής με το σύμβολο στραμμένο προς τα πάνω.
Εμφανίζεται το παράθυρο [Εγκατάσταση συσκευής].

1. Κάντε κλικ στην επιλογή [Άκυρο].

Εάν εμφανιστεί το παράθυρο αυτόματης αναπαραγωγής, κλείστε το κάνοντας κλικ στην επιλογή [Άκυρο] ή στο εικονίδιο κλεισίματος.

- Εάν κάνετε κλικ στην επιλογή [Τέλος] αντί για την επιλογή [Άκυρο], ολόκληρη η βιβλιοθήκη δεδομένων του Windows Media Player θα αντιγραφεί αυτόματα στη συσκευή αναπαραγωγής. Εάν το μέγεθος των δεδομένων βιβλιοθήκης είναι μεγαλύτερο από το διαθέσιμο χώρο αποθήκευσης της συσκευής αναπαραγωγής, δεν θα ξεκινήσει η διαδικασία αντιγραφής.

- Μπορείτε να ανοίξετε το παράθυρο [Εγκατάσταση συσκευής] οποιαδήποτε στιγμή. Για να το ανοίξετε, κάντε δεξιό κλικ στο [WALKMAN] στην αριστερή πλευρά του παράθυρου του Windows Media Player και, στη συνέχεια, κάντε κλικ στο [Ρύθμιση συγχρονισμού].

1. Κάντε κλικ στην καρτέλα [Συγχρονισμός] στο παράθυρο του Windows Media Player.

1. Μεταφέρετε και αποθέστε τα επιθυμητά τραγούδια στη Λίστα συγχρονισμού στη δεξιά πλευρά του παράθυρου.

Τα τραγούδια προστίθενται στη Λίστα συγχρονισμού.

1. Κάντε κλικ στην επιλογή [Έναρξη συγχρονισμού] για να ξεκινήσετε το συγχρονισμό.

Όταν ολοκληρωθεί ο συγχρονισμός, στη Λίστα συγχρονισμού εμφανίζεται ένα μήνυμα που επιβεβαιώνει ότι μπορείτε να αποσυνδέσετε τη συσκευή αναπαραγωγής. Μετά την ολοκλήρωση, κλείστε το Windows Media Player και αποσυνδέστε τη συσκευή αναπαραγωγής από τον υπολογιστή.
Σχετικά θέματα
Σχετικά με το λογισμικό
Εισαγωγή μουσικής από CD με χρήση του Windows Media Player
Μεταφορά μουσικής με χρήση του Content Transfer
Μεταφορά μουσικής με χρήση της Εξερεύνησης των Windows
Αναπαραγωγή μουσικής
Πίσω στην κορυφή