Οδηγός χρήσης του WALKMAN
Εκτύπωση
Αρχική σελίδα > Ξεκινώντας > Εξαρτήματα και χειριστήρια > Εξαρτήματα και χειριστήρια

## Εξαρτήματα και χειριστήρια

Εγκαθιστώντας τα προστατευτικά "μαξιλαράκια"

1. Κουμπί BACK/HOME [Πληροφ.]

Πατήστε το για να μεταβείτε ένα επίπεδο προς τα πάνω στην οθόνη λίστας ή για να επιστρέψετε στο προηγούμενο μενού.
Πατήστε και κρατήστε πατημένο το κουμπί BACK/HOME για να εμφανίσετε το μενού Home.

1. Κουμπί 5 κατευθύνσεων (*1) [Πληροφ.]

Πατήστε για να ξεκινήσει η αναπαραγωγή ή για να πλοηγηθείτε στα μενού της συσκευής αναπαραγωγής που εμφανίζονται στην οθόνη.
(*1) Υπάρχει μια ανάγλυφη κουκίδα. Θα σας διευκολύνει κατά το χειρισμό των κουμπιών.

1. Υποδοχή ακουστικών (*1)

Σπρώξτε προς τα μέσα το βύσμα ακουστικών μέχρι να ασφαλίσει στη θέση του. Εάν τα ακουστικά δεν είναι συνδεδεμένα σωστά, η έξοδος ήχου από τα ακουστικά μπορεί να παρεμποδίζεται.
(*1) Η λειτουργία ακύρωσης θορύβου είναι διαθέσιμη μόνο κατά τη χρήση των ακουστικών που παρέχονται. Τα ακουστικά που παρέχονται μπορούν να χρησιμοποιηθούν μόνο σε αυτά τα μοντέλα και δεν μπορούν να χρησιμοποιηθούν για άλλον εξοπλισμό.

1. Υποδοχή WM-PORT

Συνδέστε το καλώδιο USB (παρέχεται) ή τις περιφερειακές συσκευές (δεν παρέχονται). Μπορείτε επίσης να συνδέσετε τη συσκευή αναπαραγωγής σε μια τηλεόραση χρησιμοποιώντας το καλώδιο εξόδου βίντεο/ήχου (δεν παρέχεται).

1. Οθόνη

1. Κουμπί VOL + (*1)/–

Πατήστε για να ρυθμίσετε την ένταση.
(*1) Υπάρχει μια ανάγλυφη κουκίδα. Θα σας διευκολύνει κατά το χειρισμό των κουμπιών.

1. Κουμπί OPTION/PWR OFF [Πληροφ.]

Πατήστε για να εμφανίσετε το μενού επιλογών.
Εάν πατήσετε και κρατήσετε πατημένο το κουμπί OPTION/PWR OFF, η οθόνη απενεργοποιείται και η συσκευή αναπαραγωγής εισέρχεται στην κατάσταση αναμονής [Πληροφ.].

1. Διακόπτης HOLD

Μπορείτε να αποφύγετε την ακούσια λειτουργία της συσκευής αναπαραγωγής κατά τη μεταφορά ρυθμίζοντας το διακόπτη HOLD. Μετακινώντας το διακόπτη HOLD προς την κατεύθυνση του βέλους , απενεργοποιούνται όλα τα κουμπιά λειτουργιών. Εάν μετακινήσετε το διακόπτη HOLD προς την αντίθετη κατεύθυνση, η λειτουργία HOLD απενεργοποιείται.

1. Οπή για το λουράκι

Χρησιμοποιήστε την για να προσαρτήσετε ένα λουράκι (δεν παρέχεται).

1. Κουμπί RESET [Πληροφ.]

Πατήστε το κουμπί RESET με μια καρφίτσα κτλ., για να γίνει επαναφορά της συσκευής αναπαραγωγής.

### Εγκαθιστώντας τα προστατευτικά "μαξιλαράκια"

Αν τα προστατευτικά "μαξιλαράκια" δεν ταιριάζουν σωστά στα αυτιά σας, το αποτέλεσμα της ακύρωσης θορύβου δεν θα είναι άριστο. Για άριστη ακύρωση θορύβου και για απόλαυση καλύτερης ποιότητας ήχου, αλλάξτε τα προστατευτικά "μαξιλαράκια" σε άλλο μέγεθος ή προσαρμόστε τη θέση τους, ώστε να εφαρμόζουν στα αυτιά σας άνετα.
Στα ακουστικά τοποθετούνται προστατευτικά "μαξιλαράκια" μεγέθους M (μεσαίο) πριν από την αποστολή. Αν νιώθετε ότι τα προστατευτικά "μαξιλαράκια" μεγέθους M (μεσαίο) δεν ταιριάζουν στα αυτιά σας, αντικαταστήστε τα με τα προστατευτικά "μαξιλαράκια" μεγέθους S (μικρό) ή L (μεγάλο) (παρέχονται). Επιβεβαιώστε το μέγεθος των προστατευτικών "μαξιλαριών", ελέγχοντας το χρώμα στο εσωτερικό.
Όταν αλλάζετε τα προστατευτικά "μαξιλαράκια", στρέψτε τα για να εφαρμόσουν σταθερά στα ακουστικά, ώστε να μην αποσπαστούν και παραμείνουν στο αυτί σας.
Σε ορισμένες χώρες/περιοχές διατίθενται προστατευτικά "μαξιλαράκια" μεγέθους SS που είναι μικρότερα από τα "μαξιλαράκια" μεγέθους S.

#### Μεγέθη προστατευτικών "μαξιλαριών" (εσωτερικό χρώμα)

#### Για να αποσπάσετε ένα προστατευτικό "μαξιλαράκι"

Ενώ κρατάτε το ακουστικό, στρέψτε και βγάλτε το προστατευτικό "μαξιλαράκι".
Συμβουλή

- Αν το προστατευτικό "μαξιλαράκι" γλιστρήσει και δεν μπορείτε να το αποσπάσετε, τυλίξτε το με ένα στεγνό μαλακό πανί.

#### Για να προσαρτήσετε ένα προστατευτικό "μαξιλαράκι"

Στρέψτε και σπρώξτε τα εσωτερικά τμήματα του προστατευτικού "μαξιλαριού" στο ακουστικό μέχρι να καλυφθεί πλήρως το προεξέχον τμήμα του ακουστικού.
Πίσω στην κορυφή