Οδηγός χρήσης του WALKMAN
Εκτύπωση
Αρχική σελίδα > Αντιμετώπιση προβλημάτων > Πιθανές αιτίες των συμπτωμάτων > Λειτουργία

## Λειτουργία

Δεν ακούγεται ο ήχος.

- Η ένταση του ήχου είναι στο μηδέν.

- Αυξήστε την ένταση.

- Δεν έχει συνδεθεί σωστά το βύσμα των ακουστικών.

- Εάν τα ακουστικά δεν είναι συνδεδεμένα σωστά, η έξοδος ήχου από τα ακουστικά μπορεί να παρεμποδίζεται. Σπρώξτε προς τα μέσα το βύσμα των ακουστικών μέχρι να ασφαλίσει στη θέση του [Πληροφ.].

- Είναι λερωμένο το βύσμα των ακουστικών.

- Καθαρίστε το βύσμα των ακουστικών με ένα στεγνό μαλακό πανί.

- Αφού επιχειρήσετε τους παραπάνω τρόπους επίλυσης, αν το πρόβλημα παραμένει, πιέστε το κουμπί RESET της συσκευής αναπαραγωγής [Πληροφ.].

Δεν είναι δυνατή η αναπαραγωγή δεδομένων.

- Η ισχύς της μπαταρίας είναι εξαντλημένη.

- Φορτίστε πλήρως την μπαταρία [Πληροφ.].

- Εάν η συσκευή αναπαραγωγής δεν ανταποκρίνεται, ακόμα και μετά τη φόρτιση της μπαταρίας, πατήστε το κουμπί RESET για επαναφορά της συσκευής αναπαραγωγής [Πληροφ.].

- Η ρύθμιση [TV Output(Video)] έχει οριστεί σε [On].

- Ορίστε τη ρύθμιση στην επιλογή [Off] [Πληροφ.].

- Μετά τη μεταφορά μέσω μεταφοράς και απόθεσης στην Εξερεύνηση των Windows, τα επίπεδα ιεραρχίας δεδομένων δεν αντιστοιχούν στη συσκευή αναπαραγωγής.

- Τοποθετήστε τα δεδομένα στη σωστή θέση με μεταφορά και απόθεση [Πληροφ.].

- Τα αρχεία που έχουν μεταφερθεί δεν έχουν μορφή που να επιτρέπει την αναπαραγωγή.

- Για πληροφορίες σχετικά με τις μορφές με δυνατότητα αναπαραγωγής, ανατρέξτε στην ενότητα [Πληροφ.]. Ενδέχεται να μην είναι δυνατή η αναπαραγωγή ορισμένων αρχείων, ανάλογα με τις προδιαγραφές των αρχείων.

- Τοποθετείτε αρχεία ήχου MP4 σε ένα φάκελο βίντεο μέσω μεταφοράς και απόθεσης.

- Τοποθετήστε τα στο φάκελο [MUSIC] μέσω μεταφοράς και απόθεσης.

- Η χρονική περίοδος περιορισμού αναπαραγωγής του τραγουδιού έχει λήξει λόγω των όρων συνδρομής σε υπηρεσία κλπ.

- Δεν είναι δυνατή η αναπαραγωγή τραγουδιών, η χρονική περίοδος περιορισμού αναπαραγωγής τον οποίων έχει λήξει. Ενημερώστε τα τραγούδια χρησιμοποιώντας το λογισμικό μεταφοράς.

Δεν είναι δυνατή η διαγραφή τραγουδιών ή φωτογραφιών στη συσκευή αναπαραγωγής.

- Δεν μπορείτε να διαγράψετε τραγούδια ή φωτογραφίες στη συσκευή αναπαραγωγής.

- Διαγράψτε τα αρχεία χρησιμοποιώντας το λογισμικό που χρησιμοποιήσατε και για τη μεταφορά δεδομένων ή την Εξερεύνηση των Windows.

Τα δεδομένα που έχουν μεταφερθεί δεν εμφανίζονται στη λίστα της συσκευής αναπαραγωγής.

- Βίντεο και φωτογραφίες μη υποστηριζόμενης μορφής ενδέχεται να μην αναγνωρίζονται από τη συσκευή αναπαραγωγής και ενδέχεται να μην εμφανίζονται σε μια λίστα [Πληροφ.].

- Αν μετονομάσετε ένα αρχείο βίντεο που μεταφέρεται από έναν υπολογιστή στη συσκευή αναπαραγωγής ή αν το μετακινήσετε σε έναν άλλο φάκελο, ενδέχεται να μην αναγνωρίζεται από τη συσκευή αναπαραγωγής και ενδέχεται να μην εμφανίζεται σε μια λίστα βίντεο.

- Η τοποθέτηση των δεδομένων, μέσω μεταφοράς και απόθεσης, έγινε σε λάθος θέση.

- Τοποθετήστε τα δεδομένα στη σωστή θέση με μεταφορά και απόθεση [Πληροφ.].

- Η ενσωματωμένη μνήμη flash της συσκευής αναπαραγωγής διαμορφώθηκε χρησιμοποιώντας την Εξερεύνηση των Windows.

- Διαμορφώστε την ενσωματωμένη μνήμη flash της συσκευής αναπαραγωγής [Πληροφ.].

- Το καλώδιο USB (παρέχεται) αποσυνδέθηκε από τη συσκευή αναπαραγωγής κατά τη μεταφορά δεδομένων.

- Μεταφέρετε στον υπολογιστή τα αρχεία που μπορούν να χρησιμοποιηθούν και διαμορφώστε την ενσωματωμένη μνήμη flash στη συσκευή αναπαραγωγής [Πληροφ.].

Το εύρος αναπαραγωγής των τραγουδιών είναι περιορισμένο, π.χ. εντός ενός άλμπουμ.

- Το στοιχείο [Playback Range] [Πληροφ.] έχει ρυθμιστεί στην επιλογή [Selected Range].

- Αλλάξτε τη ρύθμιση του εύρους αναπαραγωγής.

Ακούγεται θόρυβος.

- Η λειτουργία ακύρωσης θορύβου έχει οριστεί σε ήσυχη τοποθεσία.

- Ο θόρυβος γίνεται πιο αισθητός όταν επικρατούν συνθήκες ησυχίας ή αναλόγως του είδους θορύβου. Απενεργοποιήστε την ακύρωση θορύβου [Πληροφ.]. Επιπλέον, τα ακουστικά που παρέχονται έχουν σχεδιαστεί για αρκετά υψηλή ευαισθησία ώστε να μεγιστοποιήσουν την αποτελεσματικότητα της λειτουργίας ακύρωσης θορύβου σε θορυβώδη μέρη, όπως εξωτερικούς χώρους ή στο τρένο. Για το λόγο αυτό, μπορεί να ακούτε λευκό θόρυβο σε ένα ήσυχο μέρος, ακόμη και αν απενεργοποιήσετε τη λειτουργία ακύρωσης θορύβου.

- Κάποια συσκευή που εκπέμπει ραδιοφωνικά σήματα, όπως ένα κινητό τηλέφωνο, χρησιμοποιείται κοντά στη συσκευή αναπαραγωγής.

- Όταν χρησιμοποιείτε συσκευές, όπως κινητά τηλέφωνα, κρατήστε τις μακριά από τη συσκευή αναπαραγωγής.

- Τα δεδομένα μουσικής που έχετε εισαγάγει από CD κλπ., είναι κατεστραμμένα.

- Διαγράψτε τα δεδομένα και, στη συνέχεια, εκτελέστε νέα εισαγωγή και μεταφορά. Κατά την εισαγωγή δεδομένων στον υπολογιστή σας, κλείστε όλες τις άλλες εφαρμογές για να αποφύγετε την καταστροφή των δεδομένων.

- Τα αρχεία που έχουν μεταφερθεί δεν έχουν μορφή που να επιτρέπει την αναπαραγωγή. Για λεπτομέρειες, ανατρέξτε στην ενότητα [Πληροφ.].

- Ενδέχεται να μην είναι δυνατή η αναπαραγωγή ορισμένων τραγουδιών, ανάλογα με τις προδιαγραφές του αρχείου.

- Είναι λερωμένο το βύσμα των ακουστικών.

- Καθαρίστε το βύσμα των ακουστικών με ένα στεγνό μαλακό πανί.

Η λειτουργία ακύρωσης θορύβου δεν είναι αποτελεσματική.

- Η λειτουργία ακύρωσης θορύβου είναι απενεργοποιημένη.

- Ρυθμίστε τη λειτουργία [Noise Canceling: On/Off] σε [On] [Πληροφ.].

- Χρησιμοποιείτε ακουστικά διαφορετικά από αυτά που παρέχονται.

- Χρησιμοποιήστε τα ακουστικά που παρέχονται.

- Τα προστατευτικά "μαξιλαράκια" των ακουστικών που παρέχονται έχουν ακατάλληλο μέγεθος ή έχουν φορεθεί λανθασμένα.

- Αλλάξτε το μέγεθος των προστατευτικών "μαξιλαριών" ή προσαρμόστε τη θέση τους, ώστε να εφαρμόζουν άνετα στα αυτιά σας [Πληροφ.]. Εάν αλλάξετε το μέγεθος των προστατευτικών "μαξιλαριών", στρέψτε τα για να εφαρμόσουν σταθερά στα ακουστικά και να αποτραπεί ο κίνδυνος να αποσπαστούν από τα ακουστικά και να παραμείνουν στα αυτιά σας.

- Η ευαισθησία του μικροφώνου δεν έχει ρυθμιστεί σωστά.

- Η συσκευή αναπαραγωγής ρυθμίζεται στο εργοστάσιο, ώστε να μεγιστοποιείται η αποτελεσματικότητα της λειτουργίας ακύρωσης θορύβου. Ωστόσο, μπορείτε να επιτύχετε καλύτερα αποτελέσματα, αυξάνοντας ή μειώνοντας την ευαισθησία του μικροφώνου που είναι ενσωματωμένο στα ακουστικά που παρέχονται. Ρυθμίστε εκ νέου τη λειτουργία ακύρωσης θορύβου [Πληροφ.].

- Η συσκευή αναπαραγωγής χρησιμοποιείται σε ήσυχη τοποθεσία.

- Η λειτουργία ακύρωσης θορύβου ενδέχεται να μην αποφέρει τα επιθυμητά αποτελέσματα, όταν χρησιμοποιείται σε συνθήκες ησυχίας ή αναλόγως του είδους θορύβου.

- Το επιλεγμένο ψηφιακό φίλτρο δεν είναι κατάλληλο για μείωση του θορύβου περιβάλλοντος στην τοποθεσία.

- Ορίστε την επιλογή [Select NC Environment] στην καταλληλότερη ρύθμιση για την τοποθεσία [Πληροφ.].

Η ρύθμιση [VPT(Surround)] ή η λειτουργία [Clear Stereo] δεν είναι αποτελεσματική.

- Όταν γίνεται έξοδος σε εξωτερικά ηχεία με χρήση της βάσης (δεν παρέχεται), οι ρυθμίσεις [VPT(Surround)] και η λειτουργία [Clear Stereo] ενδέχεται να μην είναι αποτελεσματικές, επειδή η συσκευή αναπαραγωγής έχει σχεδιαστεί μόνο για συμβατά ακουστικά. Δεν πρόκειται για δυσλειτουργία.

Η συσκευή αναπαραγωγής δεν ανταποκρίνεται σε λειτουργίες κουμπιού.

- Ο διακόπτης HOLD έχει ρυθμιστεί στη θέση HOLD.

- Σύρετε το διακόπτη HOLD στη δεξιά πλευρά προς την αντίθετη κατεύθυνση [Πληροφ.].

- Στο εσωτερικό της συσκευής αναπαραγωγής έχει σχηματιστεί υγρασία.

- Περιμένετε μερικές ώρες μέχρι να στεγνώσει η συσκευή αναπαραγωγής.

- Η ισχύς της μπαταρίας είναι χαμηλή ή δεν επαρκεί.

- Φορτίστε την μπαταρία συνδέοντας τη συσκευή αναπαραγωγής σε έναν ενεργοποιημένο υπολογιστή [Πληροφ.].

- Εάν φορτίσετε τη μπαταρία και το πρόβλημα δεν επιλυθεί, πατήστε το κουμπί RESET για επαναφορά της συσκευής αναπαραγωγής [Πληροφ.].

- Η συσκευή αναπαραγωγής είναι συνδεδεμένη στον υπολογιστή μέσω σύνδεσης USB.

- Καταργήστε τη σύνδεση USB και, στη συνέχεια, θέστε σε λειτουργία τη συσκευή αναπαραγωγής.

Η αναπαραγωγή δεν σταματά.

- Σε αυτή τη συσκευή αναπαραγωγής δεν υπάρχει διαφορά μεταξύ της διακοπής και της παύσης. Όταν πατάτε το κουμπί , εμφανίζεται το σύμβολο και γίνεται παύση/διακοπή της αναπαραγωγής.

Η ένταση του ήχου είναι ανεπαρκής.

- Έχει ενεργοποιηθεί η επιλογή [AVLS (Volume Limit)].

- Απενεργοποιήστε την επιλογή [AVLS (Volume Limit)] [Πληροφ.].

Δεν ακούγεται ήχος από το δεξιό κανάλι των ακουστικών. Ή ο ήχος του δεξιού καναλιού ακούγεται και από τις δύο πλευρές των ακουστικών.

- Δεν έχει τοποθετηθεί σωστά το βύσμα των ακουστικών.

- Εάν τα ακουστικά δεν έχουν συνδεθεί σωστά, ο ήχος δεν ακούγεται κανονικά. Συνδέστε το βύσμα των ακουστικών στην υποδοχή μέχρι να ασφαλίσει στη θέση του [Πληροφ.].

Η αναπαραγωγή σταμάτησε ξαφνικά.

- Η ισχύς της μπαταρίας δεν επαρκεί.

- Φορτίστε την μπαταρία συνδέοντας τη συσκευή αναπαραγωγής σε έναν ενεργοποιημένο υπολογιστή [Πληροφ.].

- Επιχειρείται αναπαραγωγή τραγουδιών ή αρχείων βίντεο χωρίς δυνατότητα αναπαραγωγής.

- Πραγματοποιήστε αναπαραγωγή ενός άλλου τραγουδιού ή αρχείου βίντεο.

Δεν εμφανίζονται στίχοι.

- Δεν υπάρχουν δεδομένα στίχων για το τραγούδι [Πληροφ.].

- Δημιουργήστε ένα αρχείο LRC για το τραγούδι για να προβάλετε στίχους.

- Το όνομα αρχείου ή η μορφή αρχείου δεν είναι σωστά.

- Ανατρέξτε στην ενότητα [Πληροφ.] για πληροφορίες σχετικά με τους κανόνες ονομασίας αρχείων και τη μορφή αρχείων.

Δεν εμφανίζονται μικρογραφίες (π.χ. εικόνες εξωφύλλου).

- Τραγούδια σε μορφή αρχείου που υποστηρίζεται από τη συσκευή αναπαραγωγής δεν έχουν πληροφορίες εξωφύλλου. Οι μικρογραφίες εμφανίζονται μόνο όταν τα τραγούδια έχουν πληροφορίες εξωφύλλου, η μορφή αρχείου των οποίων υποστηρίζεται από τη συσκευή αναπαραγωγής.

- Επαναλάβετε τη μεταφορά χρησιμοποιώντας το Windows Media Player 11 ή άλλο λογισμικό με δυνατότητα μεταφοράς δεδομένων.

- Το όνομα μικρογραφίας δεν αντιστοιχεί στο βίντεο ή το βίντεο δεν βρίσκεται στη σωστή θέση.

- Τοποθετήστε ένα αρχείο JPEG που έχει ίδιο όνομα με το αρχείο βίντεο στο φάκελο που βρίσκεται κάτω από το φάκελο [VIDEO].

- Εάν οι φωτογραφίες δεν διαθέτουν μικρογραφίες που είναι συμβατές με τη μορφή αρχείου Exif, δεν μπορούν να εμφανιστούν οι μικρογραφίες.

- Εάν έχετε μεταφέρει ένα τραγούδι χωρίς εικόνα εξωφύλλου στη συσκευή αναπαραγωγής, δεν μπορείτε να προσθέσετε εικόνα εξωφύλλου στο τραγούδι, ακόμα και αν το μεταφέρετε ξανά μαζί με την εικόνα εξωφύλλου.

- Διαγράψτε το τραγούδι από τη συσκευή αναπαραγωγής και, στη συνέχεια, μεταφέρετέ το στη συσκευή αναπαραγωγής μαζί με την εικόνα εξωφύλλου του.

Η συσκευή απενεργοποιήθηκε και, στη συνέχεια, ενεργοποιήθηκε ξανά.

- Εάν παρουσιαστεί δυσλειτουργία, η συσκευή αναπαραγωγής απενεργοποιείται και ενεργοποιείται ξανά αυτόματα.

Η συσκευή αναπαραγωγής δεν λειτουργεί σωστά.

- Ο υπολογιστής εκκινήθηκε ή επανεκκινήθηκε, ενώ ήταν συνδεδεμένη η συσκευή αναπαραγωγής.

- Εκτελέστε επαναφορά της συσκευής αναπαραγωγής πατώντας το κουμπί RESET στη συσκευή αναπαραγωγής [Πληροφ.]. Αποσυνδέστε τη συσκευή αναπαραγωγής, όταν κάνετε εκκίνηση ή επανεκκίνηση του υπολογιστή.

Πίσω στην κορυφή