Οδηγός χρήσης του WALKMAN
Εκτύπωση
Αρχική σελίδα > Προδιαγραφές > Τι είναι η μορφή και ο ρυθμός μετάδοσης bit > Τι είναι η μορφή ήχου;

## Τι είναι η μορφή ήχου;

Τι είναι η προστασία πνευματικών δικαιωμάτων;
Τι είναι ο ρυθμός μετάδοσης bit;
Ποια είναι η σχέση μεταξύ του ρυθμού μετάδοσης bit, της ποιότητας του ήχου και του μεγέθους του αποθηκευτικού χώρου;
Η μορφή ήχου αναφέρεται στη μέθοδο που χρησιμοποιείται για την εισαγωγή δεδομένων ήχου από το Internet ή από CD ήχου σε έναν υπολογιστή, προκειμένου να αποθηκευτούν ως αρχεία ήχου.
Κοινές μορφές είναι οι μορφές MP3 και WMA κλπ.
MP3: Το MP3 (MPEG-1 Audio Layer3) είναι μια κοινή τεχνολογία συμπίεσης ήχου που αναπτύχθηκε από την ομάδα εργασίας MPEG του ISO (International Organization for Standardization).
Το MP3 μπορεί να συμπιέζει αρχεία ήχου περίπου στο 1/10 του μεγέθους των τυπικών αρχείων ήχου CD.
WMA: Το WMA (Windows Media Audio) είναι μια κοινή τεχνολογία συμπίεσης ήχου που αναπτύχθηκε από τη Microsoft Corporation. Η μορφή WMA παράγει την ίδια ποιότητα ήχου όπως και η μορφή MP3 με μικρότερο μέγεθος αρχείου.
AAC: Το AAC (Advanced Audio Coding) είναι μια κοινή τεχνολογία συμπίεσης ήχου που αναπτύχθηκε από την ομάδα εργασίας MPEG του ISO (International Organization for Standardization). Η μορφή AAC παράγει την ίδια ποιότητα ήχου όπως και η μορφή MP3 με μικρότερο μέγεθος αρχείου.
Linear PCM: Το Linear PCM είναι μια μορφή εγγραφής ήχου χωρίς ψηφιακή συμπίεση. Μπορείτε να επιτύχετε ποιότητα CD ήχου με εγγραφή σε αυτήν τη μορφή.
Συμβουλή

- Για λεπτομέρειες σχετικά με τις υποστηριζόμενες μορφές αρχείων και το ρυθμό μετάδοσης bit, ανατρέξτε στην ενότητα [Πληροφ.].

### Τι είναι η προστασία πνευματικών δικαιωμάτων;

Ορισμένα αρχεία μουσικής ή βίντεο κλπ., τα οποία αγοράζετε από μια τοποθεσία υπηρεσιών λήψης μουσικής κλπ., μπορεί να εφαρμόζουν τεχνολογίες ελέγχου πρόσβασης, για παράδειγμα κρυπτογράφηση, με σκοπό τον περιορισμό της χρήσης και της αντιγραφής του υλικού, σύμφωνα με τη νομοθεσία για τα πνευματικά δικαιώματα.

### Τι είναι ο ρυθμός μετάδοσης bit;

Ο ρυθμός μετάδοσης bit αναφέρεται στην ποσότητα των δεδομένων που χρησιμοποιούνται για την αποθήκευση κάθε δευτερολέπτου ήχου σε kbps (kilo bits per second (kilobit ανά δευτερόλεπτο)), για παράδειγμα 64 kbps. Γενικά, οι υψηλότεροι ρυθμοί μετάδοσης bit παρέχουν καλύτερη ποιότητα ήχου, αλλά απαιτούν μεγαλύτερο αποθηκευτικό χώρο για την ίδια διάρκεια ήχου.

### Ποια είναι η σχέση μεταξύ του ρυθμού μετάδοσης bit, της ποιότητας του ήχου και του μεγέθους του αποθηκευτικού χώρου;

Γενικά, οι υψηλότεροι ρυθμοί μετάδοσης bit παρέχουν καλύτερη ποιότητα ήχου, αλλά απαιτούν μεγαλύτερο αποθηκευτικό χώρο για την ίδια διάρκεια ήχου, δηλαδή μπορείτε να αποθηκεύσετε λιγότερα τραγούδια στη συσκευή αναπαραγωγής.
Οι χαμηλότεροι ρυθμοί μετάδοσης bit σάς επιτρέπουν να αποθηκεύσετε περισσότερα τραγούδια, αλλά με χαμηλότερη ποιότητα ήχου.
Σημείωση

- Εάν εισαγάγετε ένα τραγούδι από ένα CD στον υπολογιστή με χαμηλό ρυθμό μετάδοσης bit, δεν θα μπορείτε να βελτιώσετε την ποιότητα του ήχου του τραγουδιού επιλέγοντας έναν υψηλό ρυθμό μετάδοσης bit όταν μεταφέρετε το τραγούδι από τον υπολογιστή στη συσκευή αναπαραγωγής.

Πίσω στην κορυφή