Οδηγός χρήσης του WALKMAN
Εκτύπωση
Αρχική σελίδα > Σημαντικές πληροφορίες > Προφυλάξεις > Σημειώσεις για το λογισμικό

## Σημειώσεις για το λογισμικό

- Οι νόμοι περί πνευματικών δικαιωμάτων απαγορεύουν την αναπαραγωγή του λογισμικού ή του εγχειριδίου που το συνοδεύει, είτε συνολικά είτε κατά τμήματα, ή την ενοικίαση του λογισμικού χωρίς την άδεια του κατόχου των πνευματικών δικαιωμάτων.

- Η Sony δεν καθίσταται σε καμία περίπτωση υπεύθυνη για τυχόν οικονομικές ζημίες ή διαφυγόντα κέρδη, συμπεριλαμβανομένων τυχόν απαιτήσεων από τρίτους, οι οποίες προκύπτουν από τη χρήση του λογισμικού που παρέχεται με αυτήν τη συσκευή αναπαραγωγής.

- Το λογισμικό που παρέχεται με αυτήν τη συσκευή αναπαραγωγής δεν μπορεί να χρησιμοποιηθεί με εξοπλισμό διαφορετικό από αυτόν για τον οποίο προορίζεται.

- Πρέπει να σημειωθεί ότι, λόγω της συνεχούς προσπάθειας για βελτίωση της ποιότητας, οι προδιαγραφές του λογισμικού ενδέχεται να αλλάξουν χωρίς προειδοποίηση.

- Η λειτουργία της συσκευής αναπαραγωγής με λογισμικό διαφορετικό από αυτό που παρέχεται δεν καλύπτεται από την εγγύηση.

- Η δυνατότητα προβολής γλωσσών στο παρεχόμενο λογισμικό εξαρτάται από το λειτουργικό σύστημα που είναι εγκατεστημένο στον υπολογιστή. Για καλύτερα αποτελέσματα, βεβαιωθείτε ότι το εγκατεστημένο λειτουργικό σύστημα είναι συμβατό με τη γλώσσα που θέλετε.

- Δεν παρέχεται καμία εγγύηση για τη σωστή προβολή όλων των γλωσσών στο παρεχόμενο λογισμικό.

- Οι χαρακτήρες που έχουν δημιουργηθεί από το χρήστη και ορισμένοι ειδικοί χαρακτήρες ενδέχεται να μην προβάλλονται.

- Οι επεξηγήσεις στο παρόν εγχειρίδιο προϋποθέτουν ότι είστε εξοικειωμένοι με τις βασικές λειτουργίες των Windows.
  Για λεπτομέρειες σχετικά με τη χρήση του υπολογιστή και του λειτουργικού συστήματος, ανατρέξτε στα αντίστοιχα εγχειρίδια.

Πίσω στην κορυφή