Οδηγός χρήσης του WALKMAN
Εκτύπωση
Αρχική σελίδα > Αντιμετώπιση προβλημάτων > Πιθανές αιτίες των συμπτωμάτων > Σύνδεση με υπολογιστή

## Σύνδεση με υπολογιστή

Δεν είναι δυνατή η εγκατάσταση του λογισμικού.

- Ο υπολογιστής σας εκτελεί ένα λειτουργικό σύστημα που δεν υποστηρίζεται από τη συσκευή αναπαραγωγής.

- Ελέγξτε το λειτουργικό σύστημα του υπολογιστή σας [Πληροφ.].

- Τα Windows εκτελούν άλλο λογισμικό.

- Αν εκτελείται άλλο λογισμικό, αυτό ενδέχεται να παρεμποδίζει την εγκατάσταση. Ειδικότερα, τερματίστε τα λογισμικά ασφαλείας, καθώς μπορεί να επιβαρύνουν σημαντικά τον υπολογιστή.

- Δεν υπάρχει αρκετός ελεύθερος χώρος για τη μονάδα σκληρού δίσκου.

- Ελέγξτε τον απαιτούμενο χώρο σκληρού δίσκου για την εγκατάσταση της εφαρμογής και διαγράψτε αρχεία που δεν χρειάζεστε.

- Ο λογαριασμός σας δεν έχει δικαιώματα διαχειριστή ή δεν έχετε συνδεθεί ως διαχειριστής του υπολογιστή.

- Για να εγκαταστήστε το λογισμικό, συνδεθείτε με έναν λογαριασμό με δικαιώματα διαχειριστή ή συνδεθείτε ως διαχειριστής του υπολογιστή.

- Δεν μπορείτε να δείτε ένα παράθυρο διαλόγου μηνύματος, επειδή καλύπτεται από την οθόνη εγκατάστασης.

- Πατήστε και κρατήστε πατημένο το πλήκτρο [Alt] και πατήστε το πλήκτρο [Tab] πολλές φορές, μέχρι να εμφανιστεί το παράθυρο διαλόγου μηνύματος. Στη συνέχεια, ακολουθήστε το μήνυμα.

Η γραμμή προόδου στην οθόνη εγκατάστασης δεν προχωράει. Ή, η λυχνία πρόσβασης της μονάδας σκληρού δίσκου δεν ανάβει για πολλά λεπτά.

- Περιμένετε μέχρι να ολοκληρωθεί η εγκατάσταση, επειδή εξελίσσεται κανονικά. Η εγκατάσταση μπορεί να διαρκέσει 30 λεπτά ή και περισσότερο, ανάλογα με τον υπολογιστή.

Το μήνυμα [Connected USB. The player cannot be operated.] ή [Connected USB (MTP). The player cannot be operated.] δεν εμφανίζεται η σύνδεση με τον υπολογιστή έχει γίνει με το καλώδιο USB (παρέχεται) (Ο υπολογιστής δεν αναγνωρίζει τη συσκευή αναπαραγωγής).

- Το καλώδιο USB δεν είναι σωστά συνδεδεμένο σε μια υποδοχή USB του υπολογιστή σας.

- Αποσυνδέστε το καλώδιο USB και, στη συνέχεια, συνδέστε το ξανά.

- Χρησιμοποιήστε το καλώδιο USB που παρέχεται.

- Χρησιμοποιείται διανομέας USB.

- Ενδέχεται να μην είναι δυνατή η σύνδεση της συσκευής αναπαραγωγής μέσω διανομέα USB. Συνδέστε τη συσκευή αναπαραγωγής απευθείας με τον υπολογιστή σας χρησιμοποιώντας το καλώδιο USB (παρέχεται).

- Η υποδοχή USB του υπολογιστή σας ενδέχεται να παρουσιάζει πρόβλημα.

- Συνδέστε τη συσκευή αναπαραγωγής σε μια άλλη υποδοχή USB του υπολογιστή σας.

- Όταν χρησιμοποιείτε τη συσκευή αναπαραγωγής για πρώτη φορά ή όταν η ισχύς της μπαταρίας είναι χαμηλή, μπορεί να περάσουν 30 δευτερόλεπτα μέχρι η συσκευή αναπαραγωγής να εμφανίσει το μήνυμα, αφού συνδεθεί σε υπολογιστή. Δεν πρόκειται για δυσλειτουργία.

- Ενδέχεται να εκτελεστεί έλεγχος ταυτότητας του λογισμικού και αυτό μπορεί να διαρκέσει αρκετή ώρα. Περιμένετε λίγη ώρα.

- Η εγκατάσταση του λογισμικού απέτυχε.

- Εγκαταστήστε ξανά το λογισμικό χρησιμοποιώντας το πρόγραμμα εγκατάστασης. Το δεδομένα που έχουν εισαχθεί θα παραμείνουν άθικτα.

- Ρυθμίζοντας τη συσκευή αναπαραγωγής στη λειτουργία αναμονής σύνδεσης USB προτού τη συνδέσετε σε έναν υπολογιστή, ενδέχεται να μπορέσετε να δημιουργήσετε σύνδεση μεταξύ της συσκευής αναπαραγωγής και του υπολογιστή με μεγαλύτερη αξιοπιστία.

- Επιλέξτε [Yes] για τη λειτουργία [USB Connection Mode] [Πληροφ.]. Η συσκευή αναπαραγωγής εισέρχεται στη λειτουργία αναμονής σύνδεσης USB και εμφανίζεται η οθόνη αναμονής σύνδεσης USB.

- Στον υπολογιστή χρησιμοποιείται διαφορετικό λογισμικό από εκείνο που χρησιμοποιήσατε για τη μεταφορά.

- Αποσυνδέστε το καλώδιο USB, περιμένετε μερικά λεπτά και επανασυνδέστε το. Εάν το πρόβλημα επιμείνει, αποσυνδέστε το καλώδιο USB, επανεκκινήστε τον υπολογιστή και, στη συνέχεια, συνδέστε ξανά το καλώδιο USB.

- Το μήνυμα [Connected USB. The player cannot be operated.] ή [Connected USB (MTP). The player cannot be operated.] μπορεί να μην εμφανιστεί στη συσκευή αναπαραγωγής, ανάλογα με το περιβάλλον λογισμικού που χρησιμοποιείται στον υπολογιστή.

- Ενεργοποιήστε το Windows Media Player ή την Εξερεύνηση των Windows.

- Αφού επιχειρήσετε τους παραπάνω τρόπου επίλυσης, αν το πρόβλημα παραμένει, πιέστε το κουμπί RESET της συσκευής αναπαραγωγής και συνδέστε την ξανά με τον υπολογιστή χρησιμοποιώντας το καλώδιο USB (παρέχεται).

Τα δεδομένα δεν μπορούν να μεταφερθούν στη συσκευή αναπαραγωγής από τον υπολογιστή.

- Η μεταφορά ενδέχεται να διακοπεί λόγω θορύβου, για παράδειγμα λόγω του στατικού ηλεκτρισμού κλπ. Αυτό συμβαίνει για την προστασία των πληροφοριών δεδομένων.

- Αποσυνδέστε τη συσκευή αναπαραγωγής και έπειτα συνδέστε την ξανά.

- Εάν μεταφέρετε αρχεία μέσω μεταφοράς και απόθεσης σε υπολογιστή που δεν διαθέτει εγκατεστημένο το Windows Media Player 11, η μεταφορά δεδομένων μέσω μεταφοράς και απόθεσης μπορεί να είναι δυνατή μόνο για ένα περιορισμένο αριθμό αρχείων (AAC, αρχεία βίντεο, κλπ.).

- Εγκαταστήστε το Windows Media Player 11 από την τοποθεσία λήψης του Windows Media Player και έπειτα, μεταφέρετε τα αρχεία μέσω της λειτουργίας μεταφοράς και απόθεσης. Πριν εγκαταστήσετε το Windows Media Player 11 στον υπολογιστή σας, βεβαιωθείτε για τη συμβατότητα του λογισμικού ή της υπηρεσίας που χρησιμοποιείτε με το Windows Media Player 11. Για λεπτομέρειες σχετικά με τη χρήση ή την υποστήριξη για το Windows Media Player, επισκεφθείτε την ακόλουθη τοποθεσία Web:
  http://support.microsoft.com/

- Το καλώδιο USB δεν είναι σωστά συνδεδεμένο σε μια υποδοχή USB του υπολογιστή σας.

- Αποσυνδέστε το καλώδιο USB και, στη συνέχεια, συνδέστε το ξανά.

- Δεν υπάρχει αρκετός ελεύθερος χώρος στην ενσωματωμένη μνήμη flash.

- Διαγράψτε τα περιττά δεδομένα για να αυξήσετε τον ελεύθερο χώρο.

- Για πληροφορίες σχετικά με το μέγιστο αριθμό των αρχείων και των φακέλων που μπορούν να εγγραφούν, ανατρέξτε στην ενότητα [Πληροφ.].

- Τα τραγούδια με περιορισμένη χρονική περίοδο αναπαραγωγής ή περιορισμένο αριθμό αναπαραγωγών ενδέχεται να μην μεταφέρονται λόγω των περιορισμών που επιβάλλονται από τους κατόχους πνευματικών δικαιωμάτων. Για λεπτομέρειες σχετικά με τις ρυθμίσεις κάθε αρχείου ήχου, επικοινωνήστε με το διανομέα.

- Στη συσκευή αναπαραγωγής υπάρχουν μη κανονικά δεδομένα.

- Μεταφέρετε στον υπολογιστή τα αρχεία που μπορούν να χρησιμοποιηθούν και διαμορφώστε την ενσωματωμένη μνήμη flash στη συσκευή αναπαραγωγής [Πληροφ.].

- Ενδέχεται να μην χρησιμοποιείτε το υποστηριζόμενο λογισμικό για μεταφορά δεδομένων στη συσκευή αναπαραγωγής.

- Εγκαταστήστε το υποστηριζόμενο λογισμικό και χρησιμοποιήστε το για μεταφορά δεδομένων.

- Τα δεδομένα μπορεί να είναι κατεστραμμένα.

- Διαγράψτε τα δεδομένα που δεν μπορούν να μεταφερθούν από τον υπολογιστή σας και, στη συνέχεια, εισάγετέ τα ξανά στον υπολογιστή. Κατά την εισαγωγή δεδομένων στον υπολογιστή σας ή κατά τη μεταφορά δεδομένων στη συσκευή αναπαραγωγής, κλείστε όλες τις άλλες εφαρμογές για να αποφύγετε την καταστροφή των δεδομένων.

- Ενδέχεται να προσπαθείτε να μεταφέρετε ένα αρχείο που δεν είναι σε μορφή με δυνατότητα αναπαραγωγής.

- Για πληροφορίες σχετικά με την υποστηριζόμενη μορφή αρχείου, ανατρέξτε στην ενότητα [Πληροφ.]. Ενδέχεται να μην μπορέσετε να μεταφέρετε ένα αρχείο, ανάλογα με τις προδιαγραφές του αρχείου.

- Προσπαθείτε να μεταφέρετε αρχεία .m4a, .mp4, .3gp ή .m4v σε έναν υπολογιστή, στον οποίο είναι εγκατεστημένο το Windows Media Player 10.

- Αν χρησιμοποιείτε Windows XP ή Windows Vista, εγκαταστήστε το Windows Media Player 11 από την τοποθεσία λήψης του Windows Media Player.

- Εάν μεταφέρετε δεδομένα χρησιμοποιώντας το κατάλληλο λογισμικό μεταφοράς, ωστόσο η μεταφορά δεν εκτελείται, απευθυνθείτε στον κατασκευαστή.

Η μεταφορά διαρκεί πάρα πολλή ώρα.

- Μεταφέρετε ένα μεγάλο αρχείο.

- Μπορεί να χρειαστεί πολύς χρόνος για τη μεταφορά ενός μεγάλου αρχείου.

Μόνο ένας μικρός αριθμός δεδομένων μπορεί να μεταφερθεί στη συσκευή αναπαραγωγής.

- Δεν υπάρχει αρκετός ελεύθερος χώρος στην ενσωματωμένη μνήμη flash.

- Διαγράψτε τα περιττά δεδομένα για να αυξήσετε τον ελεύθερο χώρο.

- Στη συσκευή αναπαραγωγής είναι αποθηκευμένα δεδομένα που δεν μπορούν να αναπαραχθούν στη συσκευή.

- Εάν στη συσκευή αναπαραγωγής είναι αποθηκευμένα άλλα δεδομένα εκτός από τραγούδια, βίντεο ή φωτογραφίες, μπορούν να μεταφερθούν λιγότερα δεδομένα. Μεταφέρετε στον υπολογιστή τα δεδομένα που δεν μπορούν να αναπαραχθούν στη συσκευή αναπαραγωγής, για να αυξήσετε το διαθέσιμο χώρο.

Δεν είναι δυνατή η επιστροφή ενός τραγουδιού που βρίσκεται στη συσκευή αναπαραγωγής στον υπολογιστή.

- Ενδέχεται να προσπαθείτε να επιστρέψετε ένα τραγούδι σε έναν υπολογιστή, ο οποίος δεν χρησιμοποιήθηκε για μεταφορά του τραγουδιού στη συσκευή αναπαραγωγής.

- Αν μεταφέρετε ένα τραγούδι από έναν υπολογιστή στη συσκευή αναπαραγωγής χρησιμοποιώντας λογισμικό, ενδέχεται να μην μπορέσετε να επιστρέψετε το τραγούδι σε έναν άλλο υπολογιστή. Επιστρέψτε το τραγούδι στον υπολογιστή από τον οποίο το μεταφέρατε στη συσκευή αναπαραγωγής. Αν δεν μπορείτε να επιστρέψετε το τραγούδι στον υπολογιστή και σκοπεύετε να το διαγράψετε, χρησιμοποιήστε το λογισμικό για να το επιλέξετε και να το διαγράψετε.

- Ενδέχεται να έχετε διαγράψει το τραγούδι στον υπολογιστή από τον οποίο το μεταφέρατε στη συσκευή αναπαραγωγής.

- Αν διαγράψετε το τραγούδι στον υπολογιστή από τον οποίο το μεταφέρατε στη συσκευή αναπαραγωγής, δεν μπορείτε να επιστρέψετε το τραγούδι στον υπολογιστή.

Η συσκευή αναπαραγωγής γίνεται ασταθής όταν είναι συνδεδεμένη στον υπολογιστή.

- Χρησιμοποιείται διανομέας USB ή καλώδιο προέκτασης USB.

- Ενδέχεται να μην είναι δυνατή η σύνδεση της συσκευής αναπαραγωγής μέσω διανομέα ή καλωδίου προέκτασης USB. Συνδέστε τη συσκευή αναπαραγωγής απευθείας με τον υπολογιστή σας χρησιμοποιώντας το καλώδιο USB (παρέχεται).

Πίσω στην κορυφή